
MATKA

 Po svojej vysviacke na biskupa, neskorší pápež Pius  X. navštívil svoju matku v rodnej Riese. Chcel sa s ňou  porozprávať, kým sa presťahuje do biskupskej rezidencie v  Mantue. Na ruke sa mu blýskal biskupský prsteň. "Pozri,  mamička," povedal, "aký prsteň som dostal od Pána Boha!" Ale  matka podala synovi ruku, na ktorej sa jagal strieborný  prsteň - svadobný. "Syn môj, keby nebolo tohto prsteňa, ani  ty by si dnes nemal biskupský prsteň." a biskup úctivo  pobozkal matke ruku.

KŇAZ

 Pred niekoľkými sto rokmi zil kráľ Hennerich, ktorý  si zaumienil, že úplne vyhubí katolícku Cirkev. Najprv sa  rozhodol, že zničí biskupov a kňazov. Dával ich zatknúť a  posielal do afrických baní na ťažké nútené práce. Zakaždým,  keď takýto sprievod kňazov odchádzal do vyhnanstva a šiel  cez niektorú dedinu, vychádzali z domov katolícke matky a  deti, lúčili sa s kňazmi a hovorili: "Čo teraz s nami bude?  Kto nás bude viesť ku Kristovi? Kto pokrstí naše detí? Kto  nám dá rozhrešenie a chlieb života?"

 Čo sa dialo vtedy, to sa deje v mnohých krajinách na  svete i teraz. Nepriatelia Cirkvi vedia veľmi dobre: ak  chceme vziať ľuďom vieru, musíme im najprv vziať kňazov. To  ostatné príde samo od seba. A tak mnohí katolícki kňazi a  biskupi vo väzeniach hladajú, sú pod stálym nátlakom  nepriateľov, alebo ich strieľajú.

DÝCHANIE

 Niekoľko rokov po Kristovom Nanebovstúpení žil v  Damašku nábožný kňaz menom Ananiáš. Raz ku nemu prehovoril  Pán v zjavení: "Vstaň a choď do Rovnej ulice a pýtaj sa na  muža, ktorý sa volá Šavol." Vtedy sa Ananiáš začal báť. Nie  o seba a vlastný život, ale myslel si toto: pre toho  zarytého prenasledovateľa Cirkvi moje reči a kázne i tak  nebudú mať cenu. Preto mu Pán ďalej povedal: "Pozri, on sa  modlí". To malo znamenať: nemusíš sa báť, všetko bude dobre.  Veď tento Šavol je celkom blízko svojmu Pánovi a Bohu, lebo  sa modlí.

 Takto je to i s vami. Kňazi a rodičia vedia, že deti  majú svoje nedostatky, slabosti a hriechy. No ak vedia i to,  že deti sa napriek všetkému modlia, a to pravidelne a  správne, vtedy sa o ne neboja. Kto sa modlí, ten sa  nestratí. Bude prekonávať svoje nedostatky. Jeho duša bude  žiť, lebo dýcha.

UMENIE MODLIŤ SA

 Raz som čítal list istého vojaka, ktorý bol na  fronte. Okrem iného bolo v ňom i toto: "Milá matka! Umožnila  si nám naučiť sa všeličo - recitovať, hrať, maľovať,  tancovať, ale jedno si nás nikdy nenaučila: modliť sa. Tu na  vojne vidím, koľkí z mojich kamarátov sa modlia a v modlitbe  nachádzajú oporu a posilu. A ja som nikdy nemohol pochopiť  ducha a zmysel modlitby. Preto som taký chudobný."

 Prečo sa vojak považoval za chudobného? Lebo sa  nevedel modliť. Sme aj my takí chudobní? Ak sa vieme modliť,  vtedy nie. Tak sme bohatí. No čo sme sa raz naučili, v tom  sa musíme i naďalej cvičiť. To platí i o umení modliť sa.  Musíme sa učiť modliť a stále lepšie, a čo k tomu  potrebujeme? Predovšetkým učiteľa a majstra.

CVIČIŤ

 Istého slávneho klaviristu sa raz spýtali, ako dlho  musí denne cvičiť. A dostali túto odpoveď: "Ak necvičím  jeden deň, spozorujem to ja sám. Ak necvičím dva dni,  spozorujem to už i moja žena. Ak necvičím tri dni,  spozoruje to i obecenstvo v koncertnej sieni."

 Každé umenie sa musí denne cvičiť, ináč sa človek od  neho odnaučí. S modlitbou je to tiež tak: ak sa nemodlíme  jeden deň, spozoruje Pán Boh, že naša láska akosi povoľuje.  Ak sa nemodlíme viac dní, zbadáme i sami, že sa zabúdame  modliť. Ak sa nemodlíme dlhší čas, spozorujú to i ostatní  ľudia. Bez každodennej modlitby nemôžeme byť natrvalo  dobrými ľuďmi.

SPOĽAHLIVOSŤ

 Príbeh, ktorý vám chcem teraz porozprávať, sa stal v  dobe, keď u nás boli ešte husté, nezchodné lesy, plné divej  zveri, a najmä medveďov. Dvaja priatelia, Martin a Fred,  putovali práve cez takúto horu. Fred bol mladší a veľmi sa  bál medveďa. Ale Martin ho povzbudzoval: "Čo sa bojíš! Keď  príde medveď, budeme sa predsa držať spolu a navzájom si  pomáhať ako dobrí priatelia". A celou cestou sypal podobné  reči o priateľstve a vzájomnej pomoci, takže Fred sa prestal  báť. Zrazu počuli blízko seba akési bručanie. Blížil sa k  nim medveď. Videli celkom jasne jeho hnedú srsť, vycerené  zuby a vyplazený jazyk. "Musíme na strom!" zakričal Martin.  Fred namietal, že to nejde, lebo strom ich oboch neudrží.  Martin mu poradil, aby si vyhľadal iný strom. Fred sa o to  pokúšal, ale pretože bol malý, nedarilo sa mu vyliezť na  hrubý kmeň. Ešte raz prosil priateľa o pomoc, ale ten sa ani  nepohol. Fred teda vyskúšal trik: hodil sa na zem a ležal  ako mŕtvy. Medveď chvíľu obchadzal okolo stromu a spozoroval  Freda na zemi. Podišiel k nemu, oňuchal mu hlavu a potom  odišiel. Asi po hodine, keď bol vzduch čistý, zliezol Martin  zo stromu a obaja priatelia pokračovali v ceste. O chvíľu sa  Martin spýtal. "Ty, Fred, povedz mi, čo ti zašepkal ten  medveď do ucha?" Fred odpovedal: "Nuž, len toľko, že priateľ  v núdzi je priateľ najlepší."

 Myslím, deti, že nikto z vás by nechcel mať takého  priateľa ako bol Martin. A prežo nie? Lebo nesplnil, čo bol  sľúbil. Všetci sa iste zhodneme v tom, že správny chlapec a  správne dievča musia byť spoľahliví. A tak si zodpovieme dve  otázky. Prvú - prečo musím byť spoľahlivý? A druhú: ako to  mám prejaviť?

PRESNOSŤ

 Raz som cestoval domov. Na stanici bolo veľa ľudí,  teda šiel som hneď na nástupište, aby som počkal na vlak.  Vlaky prichádzali a odchádzali, ľudia nastupovali a  vystupovali. V tom bolo počuť z reproduktora: "Rýchlik z  druhého nástupišťa hneď odíde, ukončite nástup. Pozor,  odchádza!" Zrazu vidím, ako sa zo staničnej haly rúti na  nástupište akýsi človek. Železniční zriadenci naňho kričali,  aby zastal. No on preskočil ohradu a prebehol na nástupište.  Rýchlik bol preč. Železničiar v červenej čiapke pokýval  hlavou a častočne so súcitom, čiastočne ironický sa spýtal:  "Príliš neskoro čo?" Muž, ktorý zmeškal vla, prikývol,  zotrel pot z čela a povedal: "Príliš neskoro!" Dnes ráno som  sa al predstaviť riaditeľovi istej veľkej firmy. A práve  dnes som musel prísť o minútu neskôr a zmeškať vlak. Mám  skazenú budúcnosť. Firma prijme určite niekoho iného a ja  mám po chlebe." Chvíľu sme sa bavili a ja som zistil, že  dotyčný je mojím spolužiakom zo základnej školy. Dokonca sme  sedávali i v jednej lavici. Prišlo mi na um, že tento človek  už ani v škole nepatril medzi tých, čo chodia všade načas.  "Zasa ideš dosť neskoro!" vyčítal mu často učiteľ. Ani v  dospelosti sa neodučil od chyby, ktorú sa nesnažil  prekonávať v mladosti.

 Prečo som Vám rozprával tento zážitok? Rád by som si  s vami pohovoril o vlastnosti, ktorú má mať každý správny  chlapec a správne dievča. Minule sme hovorili o  spoľahlivosti. A dnes by sme si povedali niečo o presnosti.  Prečo vlastne máme byť presní? V škole, v kostole, pri  vstávaní a tak ďalej? Prečo nemôžeme prísť do školy  napríklad o päť minút neskôr?

ZDVORILOSŤ

 V istej banke sa uvoľnilo miesto, ktoré bolo treba  hneď nahradiť novým zamestnancom. Uchádzal sa oň celý rad  záujemcov, väčšinou absolventov strednej školy. Všetci sa  museli prísť predstaviť riaditeľovi. Asi okolo poludnia  riaditeľ skončil s nimi pohovor, vyšiel na chodbu a povedal  skromnému, nenápadne vyzerajúcemu mládencovi, ktorý tam  prešľapoval v neistote: "Teba vezmem na to miesto. Zajtra  ráno môžeš nastúpiť." Riaditeľ nikdy neľutoval svoje  rozhodnutie, lebo onen zamestnanec zastal svoje miest s  úplnou zodpovednosťou. Po niekoľkých rokoch sa riaditeľa  pýtal jeho známy: "Ako to, že ste sa vtedy tak rozhodli? V  takom krátkom čase, spomedzi toľkých uchádzačov ste si  vybrali práve toho najlepšieho?" Riaditeľ vysvetľoval:  "Pozrite, to je tak. Tento chlapec mi padol do oka práve  svojou zdvorilosťou. Skôr, než vstúpil do mojej pracovne,  očistil si predo dvermi topánky a zaklopal. Pozdravil  skromne, ale priateľsky. Posadil sa až vtedy, keď som ho k  tomu vyzval. Ak niečomu nerozumel, spýtal sa: "Prosím?" A  keď som akoby náhodou hodil na zem ceruzu, pohotovo skočil a  podal mi ju. Pri rozlúčke poďakoval za to, že som si pre  neho našiel čas. Ja potrebujem len zdvorilých zamestnancov a  keďže táto vlastnosť ostatným uchádzačom chýbala, prijal som  tohoto. Myslím, že som to nikdy neoľutoval a ani nebudem  musieť."

 Na tomto príbehu sme videli, ako sa to dá so  zdvorilosťou dotiahnúť. Ale správny chlapec a správne dievča  budú zdvorilí i tak, ak z toho nebudú mať nijaký zisk.  Vedia, že zdvorilosť patrí nevyhnutne medzi vlastnosti  dobrého človeka.

VĎAČNOSŤ

 Rudi bol chlapec, ktorého mal každý rád. No predsa sa  ľuďom na ňom niečo nepáčilo. Porozprávam vám to. Ak budete  pozorne počúvať, prídete na to i sami.

 Rudi často pomáhal matke pri práci. Raz však v škole  počul čosi o účtoch, ktoré sa robia v obchode. Pomyslel si:  takýto účet môžem mame napísať i ja. Veď som už vykonal  toľko roboty. Vzal papier a napísal účet. Položi ho na mamin  šijací stroj. Večer ho matka našla a číta. Umývanie riadu -  trikrát. Nákup - dvakrát. Vyklopanie kobercov - trikrát. A  všetko bolo podčiarknuté hrubou čiarov a pod tým: odmena pre  Rudiho.

 Matka nepovedala ani slovo; ráno však našiel Rudi  vedľa svojho taniera lístok papiera a na ňom toto: Účet od  mamy pre Rudiho: zašívanie nohavíc - sedemkrát. Zaštopkanie  ponožky 310 párov, keď mal osýpky, vrátane nočného bdenia -  dva týždne. Všetko bolo podčiarknuté hrubou čiarou a pod tým  napísané: odmena pre mamu - netreba. Rudi hľadel na lístok  bez slova, zahanbil sa, s plačom sa hodil mame okolo krku a  prosil o prepáčenie. Už nikdy nenapísal účet.

Závet

Pred niekoľkými rokmi zrazilo v Amerike jednu bohatú  dámu auto. S ťažkými zraneniami ju dopravili do nemocnice.  Lekár jej povedal: "Urobte závet! Máte najviac dve hodiny  života." Dáma sa zľakla a prosila lekára: "Pomôžte mi, aby  som mohla aspoň jeden deň žiť! Dám vám za to všetky svoje  milióny!" Lekár robil, čo mohol, no márne. O dve hodiny dáma  zomrela.

 To, čo jej lekár nemohol dať, nám dáva Pán Boh každý  deň znova a znova - život. Z toho príkladu vidíme, aký je to  vzácny dar: tá bohatá dáma by dala všetko, čo mala, za to,  aby mohla žiť o deň dlhšie. A pozrime, koľko dní nám už Pán  Boh daroval. Nemáme mu byť za to vďační?

V KRSTE

 Urobte to tak, ako taliansky križiak Raniero. Keď  bojoval o Boží hrob v Jeruzaleme, zapálil si tam lampu a  niesol toto svetlo cez všetky boje a nebezpečenstvá. Stále  naň dával pozor, a nezhaslo mu ani v búrke na mori.  Priniesol ho až do drsných Apeninských hôr. Tam mu prišli  naproti jeho spoluobčania na čele s biskupom. Odprevadili ho  až do domu v jeho rodnom meste vo Florencii. So svetlom,  ktoré priniesol až z Božieho hrobu, zapálil Raniero sviečky  na oltári.

 I vo vašej duši sa pri krste zapálilo také svetlo.  Vašou úlohou je niesť ho cez všetky boje a nebezpečenstvá  života, v drsnom svete až k Bohu. I vám príde Kristus  naproti s anjelimi a svätými a uvedie vás do večného božieho  domu na nebesiach.

V DOKONALEJ ĽÚTOSTI

 Pred mnohými rokmi prišiel do odľahlej horskej dediny  v Mongolsku misionár. Dedina bola taká vzdialená od  ostatného sveta a neprístupná, že naposledy bol v nej  misionár pred deviatimi rokmi. Vtedy vyučil niekoľkých ľudí  pravdám viery a teraz sa mali týto ľudia pripraviť na spovď  a na prijímanie. Medzi inými bol i slabý starec. Tento sa  pýtal misionára s predvapením: "Povedali ste, že teraz sa  môžem pripraviť na spoveď, teda na vyznanie hriechov. Ale  môže sa kresťan dopustiť hriechu? Ako je možné, že človek, v  ktorého duši Ježiš vstal zmŕtvych a žije v nej milosťou,  mohol uraziť Boha?" Misionár neváhal a podal mu sväté  prijímanie. Keď starec odchádzal, ešte poznamenal: "Ak ma  Pán chce povolať, som vždy pripravený."

 Iste vás zarazila jedna otázka, ktorú povedal ten  starý Mongol: Môže sa kresťan dopustiť hriechu? Iste,  najlepšie by bolo, keby sme po krste všetci žili sväto,  celkom bez hriechu. No bohužiaľ, nie je to tak. Je veľa  kresťanov, ktorí urazia Boha hriechami aj po krste. Je aj  tak veľa detí, ktoré poškvrňujú a znečisťujú biele rúcho,  ktoré dostali pri krste. Dokonca sú i deti, ktoré Spasiteľa  vyhnali zo svojich duší ťažkým hriechom, keď napríklad  namiesto nedeľnej omše chodili poza kostol.

BOŽÍ HLAS - SVEDOMIE

 Stalo sa to medzi severoamerickými Indiánmi. Náčelník  istého kmeňa prišiel navštíviť katolického misionára, ktorý  práve čítal Sväté Písmo. Náčelník sa spýtal: "Tá kniha,  ktorú držíš v ruke, je vaše Sväté Písmo?" "Áno." odvetil  misionár. Tu sa Indián rozhovoril: "My síce nevieme čítať,  ani písať, ale predsa máme sväté písmo. Je napísané v  našich srdciach. Veľký Duch má vždy oči upreté na nás a v  srdci nám hovorí: zakazujem ti kradnúť kone, alebo hocičo, a  v starobe aby si sa s nimi podelil i posledný kúsok chleba  im dal."

 Ten istý hlas, ktorý hovoril Indiánovi, čo smie a  nesmie robiť, hovorí i k nám. Totiž BOh nám nedaroval len  obrázkové knihy a učebnicu, ale i hlas, ktorý v nás hovorí,  čo máme robiť, aby sme sa dostali k nemu. A vy všetci ste už  iste ten hlas počuli.

KRISTOVA LÁSKA

 Gerard ide z kostola. Bon na spovedi, má dobrú  náladu, lebo mu Pán odpustil. Na ulici vidí svojho priateľa  Doda, ktorý sa tam premáva na kolieskových korčuliach.  Gerard naňho zavolá: "Požičaj mi korčule aspoň na pät  minút." Ale Dodo naňho vyplazí jazyk a uháňa ďalej. Isteže,  to nebolo od neho správne. Gerard sa rozzúril. Zakričal za  ním: "Ty somár, toto si ešte zlízneš!" A zaumienil si:  odteraz sa s ním nekamaratím. Ten istý Gerard, ktorému  Spasiteľ odpustil, nemôže v sebe nájsť dosť veľkorysosti,  aby odpustil i on svojmu priateľovi. Dostal do daru milióny,  ale sám nedokáže darovať niekoľko stovie. Je to pekné? Je to  šľachetné? Je to kresťanské?

Klebetnica

Uršuľa je známa klebetnica. Nie zo zlomyseľnosti, ale  jednoducho preto, že si nevie udržať pusu na uzde. Snaží sa  bojovať so svojou chybou, veľakrát sa k nej musela priznať i  na spovedi. Spasiteľ jej zakaždým odpustil. No beda, ak  niektorá kamarátka povie o nej dačo, i keď celkom mimovoľné  a nie v zlom. Vtedy sa Uršuľa na smrť urazí. Nepozrie na  priateľku a neprerečie s ňou ani slovo. Priateľka ju prosí:  "Veď sa nehnevaj, ja som to tak nemyslela!" Ale Uršuľa sa k  nej obráti chrbtom. Toľkokrát sa jej preukázalo  milosrdenstvo, no ona sama je nanajvýš nemilosrdná. Ježiš  jej odpusti toľké urážky, ale ona sama nevie prepáčiť ani  jednu, i to len neúmyselnú. Ani sa vás nemusím pýtať, či je  to šľachetné a kresťanské.

Svätý Ján Gualbert 

stretol raz v úzkej úžľabine vraha  svojho brata. Vrah bol teraz bez zbrane a nemohol uniknúť  ani napravo ani naľavo. Ján vytasil meč, aby svojho brata  pomstil. Ale vrah padol pred ním na kolená a žobronil:  "Nezabíjaj ma! Dnes je Veľký piatok, deň smrti Pánovej!" Ján  si pomyslel na spasiteľa, ktorý na kríži odpustil svojim  katom. Hodil meč na zem, podal svojmu nepriateľovi ruku a  odpustil mu. Potom išiel na rázcestie, kde stál kríž a  modlil sa: "Pane, urobil som tak, ako si prikázal. Ja som  odpustil - teraz odpusti i ty mne."

S KRISTOM KRÁĽOM V BOJI I VÍŤAZSTVE

 Istý nemecký vyskumní raz vyslobodil v Afrike malého  arabského chlapca z rúk členov černošského kmeňa. Vyliečil  ho a Mokee - tak sa chlapec volal - bol svojmu dobrodincovi  vďačný. Nastalo obdobie dažďov a bádeteľ sa chcel vydať na  cestu do stredu krajiny, ale či mohol vziať i Mokeeho so  sebou? Veď jeho vlastní krajania, Nemci, ho často nechávali  v štichu pri takýchto príležitostiach. Bol by mu chlapec  verný? Zavolal ho k sebe a povedal: "Pozri, Mokee, mám pred  sebou dlhú a nebezpečnú cestu. Chceš ísť so mnou? Nemusíš sa  rozhodnúť hneď. Podnikneme dlho pochody o hlade a smäde.  Domorodci budú na nás číhať s otrávenými šípmi. Rozmysli si  to dobre!" Arab sa ani nepohol. Nemec po chvíli pokračoval:  "No budeš stále so mnou. Spolu budeme trpieť hladom a  smädom. Dám na teba pozor. Ak pôjdeme cez prales,  prekliesnim ti cestu a ty pôjdeš za mnou. Tak čo - pôjdeš,  alebo zostaneš tu?" Mokee ešte chvíľu váhal. No potom chytil  výskumníka za ruku a povedal krátko a jasne: "pôjdem s  tebou, pane."

 Vydali sa na cestu. Cez vysokú trávu, plazivé  rastliny, klzké kamene a búrlivé vody. Potom prišli dni  útrap, keď nebolo vody, Mokeeho pálili unavené a doškriabané  nohy. Ale hľadel na bádateľa, ktorý šiel pred ním a so  zakrvavenými rukami prebíjal cestu dopredu. Ich karavána sa  zmenšovala. Jej člonovia umierali, alebo sa dali zastrašiť  domorodcami a odstupovali.

 Jedného dňa si ľahol Mokee vyčerpaný pod palmu. Nemec  na neho zavolal. S námahou sa zodvihol a šiel k svojmu  pánovi. "Mokee, členovia našej karavány sa rozišli. Ale za  nemeckým výskumníkom, ktorý niesol na chrbte svoj ťažký  náklad, vytrvalo pochodoval trinásťoročný arabský chlapec.

HRA

 Anglický vojvodca Wellington raz prišiel na školské  ihrisko, kde sa v mladosti hrával. Pozorne si ho poobzeral a  poznamenal: "Tu na tomto mieste som zvíťazil nad  Napoleonom." Vlastne Wellington zvíťazil nad Napoleonom  inde, ale svojou poznámkou chcel vyjadriť toto: "Na tomto  mieste som sa naučil víťaziť nad sebou samým, tu som si  zvykol byť statočným, čestným a nesebeckým. Pretože som sa v  mladosti snažil dobre hrať na športovom poli, nebolo to pre  mňa ťažké ani na bojisku."

AKO SA CHOVÁŠ K ZVIERATÁM?

 V Taliansku, najmä na juhu a na niektorých miestach v  Anglicku majú obyvatelia zaujímavý zvyk: raz do roka, v  nedaľu, privádzajú ku kostolu zvieratá. Vraj zvieratá  pomáhajú ľuďom celý rok pri práci, alebo sú im iným spôsobom  užitočné, alebo im spríjemňujú život. To si obyvatelia  každoročne pripomínajú ako sviatok. Vtedy je priestranstvo  pred kostolom plné koní, kráv a iných užitočných zvierat.  Kone majú vyleštené postroje, psi nové obojky, mačkám sa  petrejú na krkoch stuhy. Deti prinášajú i vtákov vo  vyleštených klietkach. Na poludnie, keď sa skončí nedeľná  omša, prichádza kňaz s miništrantami na priestranstvo pred  kostolom. Pokropí zvieratá svätenou vodou, pripomenie  veriacim, čo by si mali vlastne stále uvedomovať, že i  zvieratá sú darom od Boha a že by mali s nimi ohľaduplne  zaobchádzať a zbytočne ich netrápiť.

 Buďte na zvieratá dobrí! Na to by som vám chcel  niečo povedať. Mnohí z vás majú doma nejaké zviera - psa,  mačku, alebo morča. Staráte sa o ne a hráte sa s nimi,  prípadne ich cvičíte. Raz mi jeden žiak povedal: "S mojím  psom môžem zaobchádzať ako sa mi páči! Veď je to iba zviera,  ktoré nemá rozum ani smrteľnú dušu." To je pravda, ale  neznamená to, že si môžem robiť, čo sa mi páči. K piatemu  božiemu prikázaniu "Nezabiješ" patrí i dodatok - nesmieš  trápiť zvieratá!

UTRPENIE V NAŠOM ŽIVOTE

 Žila raz jedna chudobná roľníčka a veľký boháč.  Roľníčka žila stále v starostiach a biede, zatiaľ čo boháč  nemal o trápení ani poňatia. Raz sa stalo, že obaja zomreli.  Prišli pred bránu neba. Najprv vošiel boháč. Roľníčka načúva  pri bráne, ako ho všetci vítajú hudbou a spevom. Potom vošla  i ona. Pomyslela si. "Teraz budú i mne spievať." No nič  takého sa nedeje. Prijali ju s láskou, ale bez mimoriadnej  oslavy. Preto bola trochu nespokojná a spýtala sa svätého  Petra: "Prečo nikto nehrá a nespieva?" Povedal jej: "Pozri,  my ťa máme radi tak, ako každého iného. Smieš sa tu tešiť zo  všetkého. Ale takých ľudí, ako si ty, tu prijímame každý  deň, zatiaľ čo boháči sa sem dostanú raz ta sto rokov. Preto  tá hudba a spev."

 To je síce len rozprávka, ale má hlboký zmysel. Do  neba sa ľahšie možno dostať pomocou chudoby, starostí a  krížov, než pohodlným životom. Zmysel rozprávky je ten, že  bez utrpenia niet radosti v nebi. Preto radšej ochotne  zdvihneme svoj kríž, nech sa už nazýva chorobou, chudobou,  nespravodlivosťou, či posmechom. Vieme, že Boh nám ho nedá  nikdy ťažší, než by sme ho mohli uniesť. Boh nám dáva z  lásky, lebo vie, že kríž je kľúčom od nebeského kráľovstva.

SMRŤ

 Pred štyristo rokmi prechádzal po španielskej  vysočine výpravný pohrebný sprievod. Zomrela Izabela,  španielska kráľovná a sprievod rytierov a vojakov  odprevádzal mŕtvu z kráľovského paláca Escorialu do rodinnej  hrobky v Granade. Tam boli pochovaní i jej predkovia. Na  čele sprievodu šiel kráľovský miestodržiteľ knieža František  Borgia. Po niekoľkých dňoch sa dostali do Granady. František  Borgia rozkázal otvoriť truhlu, lebo mu kráľ prikázal, aby  pred pochovaním potvrdil totožnosť kráľovnej. Keď nosiči  zdvihli vrchnák, František sa podíval na kráľovnú, zbledol,  začal sa triasť a jeho výzor tváre prezrádzal najhlbší odpor  k tomu, čo videl. Poznal Izabelu ako jednu z najkraších žien  na svete - a teraz je svedkom toho, čo dokáže s človekom  urobiť smrť. Ťažko mohol rozoznať črty tváre a z  rozkladajúcej sa mŕtvoly sa šíril zápach. Po pohrebe sa  František vrátil k svojmu pánovi a žiadal, aby ho prepustil  zo svojich služieb. Potom vstúpil do rádu jezuitov a stal sa  veľkým svätým. Zážitok smrti ho priviedol na cestu k  svätosti, urobil z človeka svetáka človeka svätca.

 Stáva sa, že pri počútí podobných príbehov  zosmutnieme. Názorne nám pripomínajú, že všetci sa blížime k  hodine smrti, a to skôr, či neskôr. Mladý človek, ktorý je  veselý, o chorobe nemá ani tušenia, túži po tom, aby mohol v  živote niečo vykonať a zrazu ho prekvapí hodina, po ktorej  navždy zostane nehybne ležať zo zloženými rukami. Alebo  dievča, ktoré si myslí, že je patrí celý svet a každý ju  musí obdivovať, sa po tej hodine zmení tak, že po niekoľkých  dňoch bude vyvolávať u ľudí len odpor. Tá hodina raz určite  príde, pre mňa, pre teba, pre každého. Vtedy nás v rakve  vynesú na cintorín a prikryjú zemou.

VLAK

 Dvaja nerozumní chlapci sa stavili, kto dlhšie vydrží  s hlavou položenou na koľajnici, kým príde vlak. Ľahli si na  koľajnice a čakali. O chvíľu počuli chvenie, pocítili  nárazy, videli dym, ozvalo sa pískanie, ale oni nič. Zaťato  hľadeli k prichádzajúcemu vlaku s hlavou na koľajniciach.  Vlak sa nebezpečne približoval a bol by ich prešiel, keby sa  rušňovodičovi v poslednej chvíli nebolo podarilo zastaviť  len niekoľko metrov od chlapcov. Nebolo to vyslovené  bláznovstvo? A predsa, ľudia robia v živote to isté. Smrť sa  na nich rúti ako rýchlik, počujú jej pískanie, cítia nárazy,  klopanie na koľajnice, no ich to ani nepohne. Myslíte, že sa  vlak zastaví pred ich hlavami? Keby sme sa snažili o dobrý  život, veľa a správne sa modlili a prijímali sviatosti,  najťažšia hodina v živote by sa pre nás stala najkrajšou.

Rontgen

 Istý človek ochorel a šiel k lekárovi. Lekár mu  povedal: "Pri obyčajnej prehliadke nemôžem nič nájsť. Musím

 vás dať zrontgenovať." Videli ste už rontgen? Je to veľký  štít, ktorý sa presvecuje zvláštnymi lúčmi. Ak sa človek  pred štít postaví a osvietia ho tieto lúče, na štíte sa  objaví obraz toho, ako to v jeho vnútri vyzerá: najprv tmavé  línie - to sú rebrá, niečo, čo sa pohybuje - srdce. Zrazu  lekár objaví na obraze akúsi škvrnu a vysloví: "Na pľúcach  nie je niečo v poriadku." To, čo nikto nevidel, umožnili  vidieť rontgenové lúče. V hodine smrti budeme i my stáť pre  takýmto strojom. Sú to oči Boha, ktorému nič nezostane  skryté, čo sme vykonali - ani zlé, ani dobré. Jediným  pohľadom nazrie do hlbín duše a objaví tam každý chorobu,  chybu a vinu. Ak sme žili dobre, nemusíme sa báť. Báť sa  môžu tí, ktorí žili zlo. Preto sa snažte žiť tak, aby ste  boží súd očakávali spokojným svedomím.

PEKLO

 Boháč žil veľmi luxusne, prepychovo sa obliekal a  celé dni maškrtil. Pred dverami jeho domu sedával žobrák  Lazar, chodý človek, ktorý jedával len odpadky a väčšinu  času trávil so psami. Keď zomrel, prišiel do neba. No zomrel  i boháč. A ten sa dostal rovno do pekla. Ako sa tam trápil  horúčavou a smädom, zazrel v diaľke žobráka, sediaceho s  Abrahámom v nebi. Začal prosiť: "Otec Abrahám, zmiluj sa!  Pošli Lazara, aby si omočil koniec prsta vodou a zvlažil môj  jazyk, lebo sa hrozne trápim v tejto horúčave!" No Abrahám  odpovedal: "Syn môj, ty si mal v živote samé dobré veci, no  Lazár samé zlé. On sa má teraz dobre, no ty sa trápiš. Medzi  nami je veľká priepasť. My nemôžeme prísť k vám a vy k nám."

 Toto povedal o pekle sám Kristus, a ten veru  nerozprával nijaké bájky. Jeho každé slovo je pravdou. Sám  povedal, že peklo je. A to nepovedal len raz. Tým chcel  vyjadriť, že peklo je dôležitou pravdou, ktorú máme vážne  brať na vedomie! Čomu sa môžeme naučiť z príbehu o Lazarovi  a boháčovi.

 NEBO

 Bol raz jeden človek, ktorý mal krásny dom. Chcel ho  predať. Ale ako by to mal ľuďom oznámiť, že jeho dom je  pekný, priestranný, že nikto neobanuje, ak ho kúpi? Čo  urobil? Vybúral z múru kameň, bežal do ulíc mesta a  vykrikoval: "Ľudia, ja mám na predaj veľký krásny dom. Tu je  kameň z jeho múru. Z neho si môžete usúdiť, aký je to dom."  Ale ľudia sa mu smiali, že s úlomkom kameňa chce dokázať,  aký jeho dom.

NEBO 2

  Raz som sa spýtal istého chlapca, či sa teší na nebo.  Chvíľu uvažoval, potriasol hlavou a povedal: "Nie." A prečo  nie? "Nuž preto, lebo tam treba celú večnosť chodiť len v  bielych šatách, mávať palmami a spievať aleluja. To bude  strašné! Predstavte si, že tam nebudem môcť hrať futbal."  Zasmejete sa, ale chlapec mal pravdu a keby v nebi bolo  treba len mávať palmami a spievať aleluja, ani mne by sa do  neba nechcelo ísť. No zároveň chlapcove predstavy o nebi  boli mylné. To spievanie, o ktorom hovoril je len symbolom,  označujúcim večnú radosť.

 Žilo raz dievča, 

ktorého otec bol v zajatí. Nikdy ho  nevidelo a poznalo ho len z fotografií a z toho, čo jej o  ňom povedala matka, prípadne z listov, ktoré však chodili  len zriedka. Ale z každého listu dievča vycítilo: Otec ma má  rád, vždy sa na mňa pýta, či som dobrá a ako sa učím. Stará  sa o mňa v cudzine. Čím bolo dievča staršie, tým viac túžilo  po tom, aby sa otec vrátil. Ako vyzerá, ako hovorí, aké je  jeho správanie? Jedného dňa sa jeho žiadosť splnila. Otec sa  vrátil. V rodine zavládlo šťastie a radosť, že sa všetci  členovia vidia z tváre do tváre. Dievča vedelo, že jej otec  je vynikajúci človek, ale vidieť ho a byť s ním bolo  nekonečene krajšie.

 Tak je to i s obrazom neba. Pokiaľ sme na zemi, sme  vzdialení od Boha, nášho Otca. Vieme síce, že sa o nás  stará, že nás má rád, ale nevidíme ho. Musíme veriť  rozprávaniu matky Cirkvi, ktorá nám ho stále pripomína, aby  sme nezabudli. No raz príde deň, keď ho budeme smieť uzrieť. 

O NEPORUŠITEĽNÝ VIENIEC

 Dookola ihriska sedia diváci. Povzbudzujú bežcov  krikom a tlieskaním. Ak niektorý zastane, komu zvlásť  fandia, zlostia sa a pískajú. Na dráhu vyjde niekoľko  bežcov. "Trénujú pred súťažou", vysvetľuje sprievodca. Mohli  by sme sa spýtať, prečo trénujú. "Prečo? Predsa kto chce  získať prvú cenu, musí denne trénovať. A nielen to. Viete si  predstaviť život aktívneho športovca? Nesmie piť alkohol,  ani fajčiť, nesmie jesť všetko, čo ostatní ľudia." Jeden z  našich žiakov sa škrabe za ušami. "Povedzte, pán sprievodca,  prečo to všetko musia športovci robiť?" "Cvičiť, nepiť,  nefajčiť, nejesť všetko?" Sprievodca sa zasmial: To je  otázka! "Robia to všetko preto, aby sa smeli zúčastniť na  pretekoch a získať tam prvú cenu."

 Vrátime sa z nášho štadióna a pôjdeme ne druhý. Tam  nás bude sprevádzať sám svätý Pavol. Hneď na začiatku nás  prekvapí otázkou: "Neviete, že na dráhe bežia všetci  pretekári, no iba jeden získa cenu?" Na to by sme povedali,  že sme pred chvíľou o tom počuli. A sv. Pavol pokračoval:  "Bežte teda tak, ako by ste mali vy dostať cenu."

SVÄTÝ IGNÁC Z LOYOLY

 Jedného dňa vpadli do Španielska Francúzi a začali  obliehať pevnosť Pamplónu. Odstreľovali ju kanónmi. Ignác  udatne bránil pevnosť, vyšiel na hradby a povzbudzoval  svojich vojakov. Tam dostal i zásah z kanóna do pravej nohy.  Previezli ho do rodičovského hradu a lekári robili, čo  mohli, by ho vyliečili. No nič nepomohlo. Polámané kosti zle  zrástli. Noha bola kratšia. Ignác, ktorý bol predtým udatným  bojovníkom a vyhľadávaným gavalierom, sa zhrozil. Ako bude  vyzerať - krívajúci vojak a krivý tanečník? Lekári sa ešte  raz pokúsili o operáciu. Natiahli kratšiu nohu pomocou  akéhosi prístroja, pravda bez narkózy. Ignác zatínal päste a  zuby od bolesti, ani raz nezastonal. Po operácii dostal  horúčku a všetci si mysleli, že nevydrží. V tom nastal  obrat.

 Ignac sa pomaly uzdravoval, no nemohol vstať. Celé  dni sa nudil, a tak sa mu zachcelo čítať. Požiadal o nejaké  knihy - rytierské romány. Ale v celom hrade boli len dve  knihy: Ježišov životopis a legendy o svätých. To sa Ignácovi  veľmi nepozdávalo, ale čo mal robiť? Radšej bude čítať, ako  by sam zblázniť od nudy. A tak začal čítať o ľuďoch, ktorí v  živote precovali nie pre pozemského kráľa, ale pre Ježiša  Krista, najvyššieho vládcu neba i zeme. Ignác sa pýtal  samého seba: "Nebolo by to i niečo pre mňa?" Keď to dokázali  druhí, prečo nie i on, Ignác? Pred očami mal obraz iného  pána, ktorý nechce dobýjať svet kanónom a mečmi, ale pravdou  a láskou. A potom sa rozhodol. Keď bol zdravý, tajne ušiel z  hradu Loyoly do Montserratu - kláštora v Pyrenejách. Tam v  kostole Panny Márie zložil rytierske brnenie a obliekol si  prosté šaty. Začal uvažovať nad tým, akým spôsobom by mal  uskutočniť svoje rozhodnutia slúžiť svojmu kráľovi a  kráľovnej - Ježišovi a Márii. To nie je ľahké. Človek sa  pýta: "Kde mám začať? S kým? A ako v tom pokračovať?"

ZALOŽENIE RÁDU

 Ignác odišiel do Manrézy. Žil tam niekoľko týždňov v  jaskyni a rozmýšľal. Prosil Boha, aby mu naznačil, akým  spôsobom by sa mal pustiť do práce na uskutočňovaní svojich  plánov. Uvedomoval si, že na svete je mnoho ľudí, ktorí si  Boha vevážia, nedodržiavajú jeho prikázania: pohania,  neveriaci, nakatolíci alebo katolíci, ktorí nežijú podľa  svojej viery. Takto sa mnoho duší kazí a to navždy. Nikto im  nepomáha. Tu sa Ignác rozhodol: budem tieto duše  zachraňovať. Pousilujem sa, aby sa znova vrátili k Bohu.  Prišiel i na to, že sám nebude stačiť na takú úlohu.  Potreboval vojsko, udatných mužov, ktorí by s ním bojovali  za duše. A to nie mečmi, ale kázňami, vyučovaním, udeľovaním  sviatostí a vlastným príkladom. Jeho vojaci budú musieť  dodržiavať prísnu disciplínu, byť pripravení na všetko, ísť  tam, kde ich Pán pošle - a to i do vzdialenejších krajín.  Ignác chcel dať svojmu vojsku zvláštne meno. Spoločnosť  Ježišova.

 Skúsil to najprv medzi Turkami. Turci obsadili Svätu  zem, krajinu, v ktorej žil Ježiš a prenasledovali kresťanov.  Ignác chcel Turkov obrátiť, no bol z krajiny vykázaný.  Videl, že takto nemôže svoje plány uskutočniť. Potom sa  rozhodol, že sa stane kňazom. Keďže ho nijaká prekážka  nevedela odvrátiť od cieľa, neváhal v tridsiatich rokoch  sadnúť do školských lavíc a učiť sa so žiakmi po latinsky.  Svojmu učiteľovi prikázal, aby ho trestal tak, ako ostatných  žiakov, ak nebude niečo vedieť. Neskôr odišiel do Paríža na  univerzitu. Tam našiel svojich prvých spoločníkov, medzi  nimi i Františka Xavorského, neskoršie apoštola Indie a  Japonska.

 Raz sa všetci spoločníci zhromaždili v kaplnke na  Montmartri. Jeden z nich slúžil sv. omšu. Počas sv. omše  všetci zložili slávnostné sľuby. To znamenalo, že sa  zriekajú pozemského vlastníctva, lásky a rodiny, sľubujú, že  budä poslušní svojmu predstavenému, tak ako Ježiš bol  poslušný svojmu Otcovi a až do poslednej chvíle života budú  robiť všetko tak, aby tým získali úctu pre Boha - všetko na  slávu božiu.

 Spoločnosť sa však nemala venovať len zdokonaľovaniu  vlastných duší, ale i o duše svojich príbuzných. K povolaniu  jej členov teda patrilo i to, že sa rozišli do všetkých  končín sveta a tam pracovali. Celá ich činnosť by sa dala  zahrnúť do jednej vety: Všetko na väčšiu česť a slávu Božiu.  Keď sa modlíme, keď sa snažíme o svätý život, keď dokážeme  podriadeť svoju vôľu, keď vyučujeme ľudí a píšeme knihy, keď  odchádzame do krajín medzi pohanov, alebo sedíme za písacím  stolom a študujeme, všetci pamätáme na túto zásadu.

 O niekoľko rokov išiel Ignác so spoločníkmi do Ríma k  pápežovi, aby mu zaniesol pravidlá svojej spoločnosti na  schválenie. Pápežovi sa spočiatku sa spočiatku tento rád  nepozdával. Čo títo ľudia vlastne chcú? Veď nechodia  oblečení ako ostatní mnísi, alebo kňazi ako vo svete. Ani  nezostávajú pekne vo svojich kláštoroch, ale namiesto toho  vandrujú po krajine. No keď sa presvedčil, koľko dobrého  vykonali, schválil ich pravidlá a požehnal spoločnosti.  Dovolil, aby Ignác prijal do nej viac členov. Čoskoro sa  rozšírili na celom svete. Po Ignácovej smrti ich bolo  niekoľko tisíc. Začali ich nazývať "pátrami jezuitmi". Dnes  ich je vyše tridsaťtisíc. Na celom svete pokračujú v diele  sv. Ignáca a pracujú na tom, aby sa splnila prosba, ktorú  vyslovujeme každý deň: Príď kráľovstvo tvoje!

ANJEL STRÁŽCA - NÁŠ SPRIEVODCA - OCHRANCA A RADCA

 Starý slepý človek poslal svojho syna na ďalekú  cestu, do Médie, krajiny vzdialenej niekoľko dní. Ten syn sa  volal Tobiáš. Pred odchodom mu otec povedal: "Tobiáš, ideš  na ďalekú cestu. Je nebezpečená. Musíš si teda nájsť  spoľahlivého sprievodcu." Tobiáš vyšiel na ulicu a čoskoro  stretol pekného mládenca. Nevedel, že je to anjel. Spýtal sa  ho: "Vieš, ako sa ide do Médie?" Mládenec odpovedal, že vie.  Preto ho Tobiáš priviedol domov a jeho otec dal obom svoje  požehnanie. Povedal: "Boh nech je na vašej ceste a jeho  anjel nech vás sprevádza!" Potom sa vydali na cestu a anjel  ukazoval Tobiášovi smer. Navečer dorazili k veľkej rieke.  Zrazu sa k nim prihnala obrovská ryba a chcela Tobiáša  zhltnúť. Ale anjel mu hovoril: "Len ju vytiahni na breh!" A  Tobiáš tak urobil. Potom z nej vybral žlč, lebo anjel  povedal, že je to liečivý prostriedok. Keď sa potom po dlhom  čase vracali domov, prikázal mu: "Keď budeš doma, potri  žlčou otcove slepé oči a bude opäť vidieť." Tobiáš urobil  všetko podľa anjelovej rady. Otec vyzdravel a v dome nastala  veľká radosť. Chcel sa neznámemu mládencovi odmeniť, ale  tento sa dal spoznať a povedal: "Ja som anjel Rafael, jeden  z anjelov, ktorí stoja pri božom tróne. Majú chváliť a  oslavovať Boha. A to máte robiť i vy. Ja som len jeho poslom  a plním jeho príkazy." A po týchto jslovách zmizol.

JEŽIŠ - NAŠE ŠŤASTIE

 V roku 1938 spáchala samovraždu americká herečka  Rosamond Pienertová. Považovali ju za najšťastnejšiu ženu  Ameriky. Mala dobrého a podnikavého muža, dve roztomilé  deti, zámlk v štvrti boháčov a peňazí ako smeti. Čo urobila?  Kým sa jej deti hrali v parku, šla k svojmu autu na ulici. Z  výfuku natiahla hadicu do auta, sadla si doň a spustila  motor. Smrtonostný výfukový plyn sa dostal do uzavretého  auta a o niekoľko minút bola Rosamond mŕtva.

 Ako sa to mohlo stať, že najšťastnejšia žena v  Amerike spáchala samovraždu? Už dlhší čas mala na svedomí v

